Source: http://docplayer.fi/1508195-Tilintarkastusverkoston-muodostuminen-ja-toiminta-toimivan-johdon-vallinnassa-olevassa-osakeyhtiomuotoisessa-yrityksessa.html
Timestamp: 2018-04-21 15:51:24+00:00
Document Index: 5049524

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'kko ']

TILINTARKASTUSVERKOSTON MUODOSTUMINEN JA TOIMINTA TOIMIVAN JOHDON VALLINNASSA OLEVASSA OSAKEYHTIÖMUOTOISESSA YRITYKSESSÄ - PDF
TILINTARKASTUSVERKOSTON MUODOSTUMINEN JA TOIMINTA TOIMIVAN JOHDON VALLINNASSA OLEVASSA OSAKEYHTIÖMUOTOISESSA YRITYKSESSÄ
Download "TILINTARKASTUSVERKOSTON MUODOSTUMINEN JA TOIMINTA TOIMIVAN JOHDON VALLINNASSA OLEVASSA OSAKEYHTIÖMUOTOISESSA YRITYKSESSÄ"
Kari Kapulainen
1 TILINTARKASTUSVERKOSTON MUODOSTUMINEN JA TOIMINTA TOIMIVAN JOHDON VALLINNASSA OLEVASSA OSAKEYHTIÖMUOTOISESSA YRITYKSESSÄ Tapani Torpo Turun kauppakorkeakoulu Turku School of Economics
3 TILINTARKASTUSVERKOSTON MUODOSTUMINEN JA TOIMINTA TOIMIVAN JOHDON VALLINNASSA OLEVASSA OSAKEYHTIÖMUOTOISESSA YRITYKSESSÄ Tapani Torpo Sarja/Series A-8:2012 Turun kauppakorkeakoulu Turku School of Economics
5 TIIVISTELMÄ Tutkimuksen tavoitteena oli tilintarkastuksen normiston ja käytännön tapausten analysoinnin avulla lisätä tilintarkastuskäytännön ymmärrystä ja luoda toimintamalli, joka kuvaa ja selittää, millä tavalla tilintarkastus tapahtuu toimivan johdon vallinnassa (omistajajohtaja) olevassa osakeyhtiömuotoisessa yrityksessä. Tutkimuksessa käytettiin toiminta-analyyttista tutkimusotetta. Ensimmäinen havaintoaineisto kerättiin kokeellisesta tilintarkastustilanteesta, laboratoriokokeesta, jossa kymmenen tilintarkastajaa suoritti saman todellisen yrityksen saman tilikauden tarkastuksen laatien siitä omat työpaperinsa ja tilintarkastusraporttinsa. Kun tilintarkastajat esittivät, että tarkastukseen osallistuvat heidän lisäkseen myös muita osapuolia, havaintoaineistoa laajennettiin suorittamalla strukturoitu tilintarkastuksen osapuolten teemahaastattelu sekä osallistumalla kahden yrityksen tilintarkastusneuvotteluun osallistuvan havainnoinnin menetelmällä. Tutkimusaineiston analysoinnin viitekehyksenä toimivat kaksitoista tilintarkastuksen ulottuvuutta, jotka muodostettiin mitä-miten-miksi-milloin-kukakysymyslähtöisesti. Useimmat ulottuvuudet saatiin tilintarkastus- ja osakeyhtiölain sekä kansainvälisten tilintarkastusstandardien sisällöstä, kuten mitä alueita, mitä kohdetta, miten riippumattomasti, miten luotettavuutta lisäävästi jne. tilintarkastus suoritetaan. Tutkimustuloksena todettiin normiperustaisen ja käytännön tarkastuksen merkittävät erot. Vain tilintarkastuksen perustarkoitus, tilinpäätöksen luotettavuuden ja toiminnan lainmukaisuuden tarkastus on säilynyt käytännössä normiperustan mukaisena. Toimija-, tarkastusalue- ja tarkastuskohdeulottuvuudet olivat laajentuneet lakisääteisen tarkastuksen ulkopuolelle, kun taas julkisen edun ja riippumattomuusulottuvuuksia toteutettiin suppeasti. Ulkoisen valvonnan sijasta korostui sisäinen valvonta. Tarkastus laajeni käytännössä normiperustan ulkopuolelle neuvonnan, turvaamisen ja hyödyn ulottuvuuksien alueelle. Omistajajohtaja-osakeyhtiön käytännön ja normiperustaisen tilintarkastuksen ulottuvuuksien erot voitiin perustella yksilön käyttäytymisen tasolla Maslowin tarvehierarkian avulla. Varsinkin omistajajohtajan taloudellisen ja muun hyödyn tavoite korostui. Todettiin myös, ettei tilintarkastus ole yksilötoimintaa, vaan kolmen toimijan eli tilintarkastajan, omistajajohtajan ja tilitoimiston yhteistyötä. Tämä verkoston toimintatapa nimettiin tilintarkastusverkosto-malliksi. Tapauskohtaisesti tilintarkastusverkko muodostuu hyvin erilaiseksi eri yrityksissä ja eri tilikausina. Pelkässä lakisääteisessä tarkastuksessa se saattaa jäädä koko- 3
6 naan muodostumatta. Ryhmän käyttäytymisessä voitiin havaita verkostojen yleisiä sidos-, riippuvuus-, kommunikointi- ym. tunnusmerkkejä, mutta myös useita erityispiirteitä. Sellaisia olivat mm. tilintarkastusverkoston toiminnan perustuminen lakisääteiseen toimeksiantoon ja tarkastustoiminnan tavoitteen jakautuminen kolmeen osaan, ensiksi ulkoisen tilintarkastusinformaation laatimiseen, toiseksi sisäisesti yhtiön hyödyn ja kolmanneksi toimijoiden hyödyn saavuttamiseen. Tilintarkastusverkostolla todettiin olevan laajennetun sidosryhmäteorian piirteitä, joskin painotuseroja voitiin havaita. Ryhmätoiminnan motiivitausta oli lähinnä samanlainen kuin tieto- ja resurssiperustaisissa liiketoimintaverkostoissa. Asiasanat: Tilintarkastus, tilintarkastaja, verkostoteoria, tilintarkastusverkosto, tilintarkastusulottuvuudet 4
7 ESIPUHE Taloushallinto voi muodostua elämäntavaksi. Olen seurannut sitä päätyökseni nelisenkymmentä vuotta opiskelijan, opettajan, tilitoimiston johtajan, HTM- ja KHT-tilintarkastajan, tilintarkastusvaliokunnan jäsenen sekä varsinkin keskustelevan ja pohdiskelevan tutun tilintarkastajaryhmän näkökulmista. Kuitenkaan näkemys tilintarkastuksen olemuksesta ei ole ollut selkeä. On ollut vain jäsentymätön aavistus, että pienyhtiön tilintarkastus on käytännössä paljon muutakin kuin mitä tilintarkastukseen liittyvä lainsäädäntö standardeineen ja suosituksineen antavat ymmärtää. Aavistuksesta alkoi kehittyä tutkimuksen aihealue, pienyritysten tilintarkastus käytännössä. Laajan asiakas- ja ammattiystäväpiirin ansiosta sain tutkimuskäyttööni aidon tilintarkastusaineiston, sain osallistua tutkijana todellisiin tilintarkastusneuvotteluihin ja sain haastatella taloushallinnon ammattihenkilöstöä. Ilman tällaista aiheen sisäistä aineistoa käytännönläheinen tutkimukseni ei olisi ollut mahdollista. Kiitän kaikkia tutkimusaineiston keruussa ja käsittelyssä mukana olleita talousalan ammattilaisia, KHT- ja HTM-tilintarkastajia, tilitoimistojen johtajia ja kirjanpitäjiä, yritysten taloushenkilöstöä, pienyritysten omistajajohtajia ja verotoimistojen työntekijöitä avuliaasta ja myötämielisestä panoksesta. Valitettavasti tilintarkastuksen muista tutkimuksista ja ammattikirjallisuudesta ei ollut paljon apua, kun samalla kertaa piti käsitellä pienyhtiön tarkastusta, tilintarkastusprosessia ja sosiaalista käyttäytymistä. Monipuolinen havaintoaineisto johdatteli vähitellen tutkimuksen kannalta ehkä liiankin hitaasti ymmärtämään, että pienyhtiön tilintarkastusmenettelyssä olennaisen ytimen muodostaa aktiivinen sisäpiiri eli omistajajohtaja, tilitoimisto ja tilintarkastaja. Pienistä yksittäisistä, joskus ristiriitaisistakin havaintoaineiston johtolangoista kehittyi tilintarkastusverkosto-malli. Verkostossa nämä tilintarkastuksen toimijat työskentelevät yrityksen hyväksi unohtamatta omia tarpeitaan ja tavoitteitaan. Tilintarkastusverkoston monimuotoisuus näkyy siinä, että se toteutuu tapauskohtaisesti erimuotoisena ja eriasteisena, mutta kuitenkin tavoitteiltaan pääasiallisesti yhdenmukaisena. Tutkimus muutti muotoaan eri vaiheissa. Tutkimusmenetelmä, tavoitteet ja taustateoriat muuttuivat. Hylätyistä sivuista voisi koota muutaman väitöskirjan määrällisesti, mutta ei laadullisesti. Aiheen muokkaaminen väitöskirjaksi toiminta-analyyttista tutkimusotetta käyttäen sekä tapauskohtaista hajanaista aineistoa argumentoiden osoittautui yllättävän työlääksi. Harppaus käytännönläheisestä 5
8 arkisesta laskentatoimen aherruksesta tieteellisen yhteisön maailmaan on pitkä. Siksi on helppo ymmärtää, miksi ammattitilintarkastajat ovat tehneet varsin vähän tutkimustyötä. Onneksi ohjaajani, KTT Heli Hookana, jaksoi rohkaista ja esittää lukuisia periaatteellisia ja aiheellisia parannusehdotuksia työhöni vuosien varrella. Erityiskiitokseni tästä. Seminaarit ja tutkimusluentosarjat Turun kauppakorkeakoulun Porin yksikössä olivat kannustavia. Minulla oli onni saada esitarkastajiksi käytännön tilintarkastuksen ja tilintarkastustutkimuksen ammattilaiset, dosentti Veijo Riistama ja professori Teija Laitinen. Dosentti Veijo Riistama on lupautunut myös vastaväittäjäksi. Tekstin, kuvioiden ja taulukoiden viimeistelyssä sekä taitossa minua avusti alan ammattilainen, lehtori Jouko Rantala. Lehtori Seija Mäntykorpi antoi välttämätöntä apua tiivistelmän kääntämisessä englanniksi. Kiitän molempia miellyttävästä yhteistyöstä, jossa ei aikaa säästetty. Esitän kiitokseni myös saamastani painatusapurahasta Turun Kauppakorkeakouluseuralle. Aiemmin ihmettelin väitöskirjojen esipuheiden kiitoksia tutkijan läheisille. En ihmettele enää. Väitöskirja on niin vaativa prosessi, myös henkisesti, että se edellyttää lähipiirin ymmärrystä. Vaimoni Tarjan venymiskykyyn olen voinut tässäkin prosessissa luottaa. Ehkä taatalta jää jatkossa hieman enemmän aikaa lastenlapsille, Taaville, Tealle, Tellalle, Tarulle ja Topille. Kankaanpää Tapani Torpo 6
9 7 SISÄLLYSLUETTELO TIIVISTELMÄ... 3 ESIPUHE...5 SISÄLLYS... 7 KUVIOT TAULUKOT LYHENTEET JOHDANTO Tutkimuksen tausta Tutkimuksen kulku ja tavoite Tilintarkastusmenettely TUTKIMUSMENETELMÄT Tutkimusmenetelmävalinnat Tiedonintressi Tieteenfilosofinen lähestymistapa Toiminta-analyyttinen tutkimusote ja tutkimusmetodit Tutkimuksen asemointi tilintarkastuksen kenttään Tilintarkastustutkimus Tilintarkastuksen teoria tilintarkastustutkimuksessa TUTKIMUKSEN KÄSITTEITÄ JA RAJAUKSIA Lakisääteinen tilintarkastus Käsitteellinen viitekehys tilintarkastusteorian ja -lainsäädännön pohjalta Hyvän tilintarkastustavan tasot Rajaus osakeyhtiöihin Pienyhtiön kokorajat Omistajajohtaja-yhtiö, tilintekovelvollisuus ja agenttiteoria Tutkimuksen alueellinen rajaus... 60
10 8 4. TILINTARKASTUKSEN HAVAINTOAINEISTON KERUU Kokeellinen tutkimus Laboratoriokoetilanteen luominen Tilintarkastusraportointi laboratoriokokeessa havaitun mukaisesti Tilintarkastushavainnon määrittely laboratoriokokeessa ja havaintojen luokittelu Johtopäätöksiä laboratoriokokeesta Teemahaastattelu Osallistuva havainnointi TILINTARKASTUKSEN ULOTTUVUUDET Tilintarkastuksen toimijaulottuvuus Lakisääteinen tilintarkastus Tilintarkastuksen osapuolet Liiketoimintaverkostot Tilintarkastusverkosto Johtopäätökset Tilintarkastuksen tarkastusalueulottuvuus Lakisääteinen tilintarkastus Tarkastusalueet käytännössä Johtopäätökset Tilintarkastuksen tarkastuskohdeulottuvuus Lakisääteinen tilintarkastus Yritys sidosryhmäajattelussa Johtopäätökset Tilintarkastuksen yleisen edun ulottuvuus Lakisääteinen tilintarkastus Yleisen edun huomioon ottaminen tilintarkastuksessa Johtopäätökset Tilintarkastuksen valvontaulottuvuus Lakisääteinen tilintarkastus Pienyhtiön ulkoinen valvonta Sisäinen valvonta tilintarkastuksessa Tilintarkastajan suorittama tilitoimistovalvonta Tilitoimiston suorittama sisäinen valvonta Johtopäätökset
11 9 5.6 Tilintarkastuksen informaatioulottuvuus Lakisääteinen tilintarkastus Tilintarkastusinformaation sisältö Tilinpäätöksen luotettavuus Tilintarkastusinformaation luotettavuus Johtopäätökset Tilintarkastuksen neuvontaulottuvuus Lakisääteinen tilintarkastus Neuvonnan osa-alueet Syyt neuvonnan lisääntymiseen Neuvonannon osapuolet Neuvonta tilinpäätöksen suunnittelussa Informaatio, neuvonta ja vaikuttaminen tilintarkastusverkostossa Tilintarkastusverkoston organisoituminen Johtopäätökset Tilintarkastuksen riippumattomuusulottuvuus Lakisääteinen tilintarkastus Riippumattomuuden monimuotoisuus Johtopäätökset Tilintarkastuksen turvaamisulottuvuus Lakisääteinen tilintarkastus Omistajajohtajan ja yrityksen turvaamistoimet Tilitoimiston turvaamistoimet Tilintarkastajan turvaamistoimet Johtopäätökset Osakkeenomistajien yhdenvertaisuuden ulottuvuus Lakisääteinen tilintarkastus Johtopäätökset Tilintarkastuksen aikaulottuvuus Lakisääteinen tilintarkastus Tilintarkastusjakso Tilintarkastustehtävän jako ajallisesti Johtopäätökset Taloudellisen hyödyn ulottuvuus Lakisääteinen taloudellinen hyöty tilintarkastusverkostolle
12 Taloudellinen hyöty yhteiskunnalle Yrityksen taloudellinen hyöty Tilintarkastuspalvelujen minimointi Omistajajohtajan taloudellinen hyöty Tilintarkastajan taloudellinen hyöty Tilitoimiston taloudellinen hyöty Johtopäätökset Ulottuvuusvertailu normiperustaisen ja käytännön tilintarkastuksen välillä TILINTARKASTUSVERKOSTO-MALLIN MUODOSTUMINEN Tilintarkastuksen osapuolten odotukset ja tavoitteet omistajajohtaja-yhtiössä Tilintarkastusverkoston ominaispiirteet Tilintarkastusverkosto-mallin sijoittuminen tutkimuksen kenttään Tilintarkastusverkosto-mallin suhde sidosryhmäteoriaan Tilintarkastusverkosto-mallin suhde verkostoteorioihin LOPPUPÄÄTELMÄT Tutkimuksen kontribuutiot Tutkimuksen arviointia Jatkotutkimusmahdollisuuksia SUMMARY LÄHDELUETTELO LIITTEET Liite 1 Laboratoriokokeen järjestäminen Liite 2 Haastattelulomake Liite 3 A Tilintarkastusneuvottelu, osallistuvan havainnoinnin tutkimus Liite 3 B Tilintarkastusneuvottelu, osallistuvan havainnoinnin tutkimus
13 11 KUVIOT Kuvio 1 Tutkimuksen kulku: Aineiston keruu, analyysi- ja synteesivaihe Kuvio 2 Tieteenfilosofiset lähestymistavat Burrellin ja Morganin (1979) mukaan Kuvio 3 Tutkimusotteet nelikentässä (Kasanen ym. 1991, 317) Kuvio 4 Tilintarkastustutkimusten jako toimijalähtöisesti: tilintarkastaja, yritys, tili toi misto (muokattu Ahjoksen tutkimussuhdekuvosta 2011, 6) Kuvio 5 Tutkimuksen taustateoriat sijoitettuna tutkimusvaiheiden kuvioon pääasiallisen esiintymisen mukaan Kuvio 6 Tilintarkastuksen odotuskuilut eri sidosryhmien näkökulmista Kuvio 7 a Agenttiteoria tilintarkastuksessa, kun osakkeenomistajat ja johto on eriytetty Kuvio 7 b Agenttiteoria ei toimi pienyrityksen tilintarkastuksessa, koska tilintar kastettava toimeksiantosuhde puuttuu, kun omistus ja johtajuus on yhdistetty Kuvio 8 Tilintarkastusraportointi ns. jäävuori-metaforan tapaan Kuvio 9 a Tilintarkastusprosessi lakisääteisenä kaksivaiheisena tehtävänä Kuvio 9 b Tilintarkastushavaintojen mukainen palvelupitoinen prosessi Kuvio 10 Tilintarkastustoiminnon osapuolet pienyhtiössä Kuvio 11 Tilitoimistolle ulkoistetun taloushallinnon mahdollistama sisäinen valvonta Kuvio 12 Esimerkkejä yrityksen sidosryhmien käyttämistä tilinpäätöksen ja sen osien tiedoista Kuvio 13 Taloushallinnon työnkuvan laajeneminen (Granlund & Lukka 1993, ) Kuvio 14 Tilinpäätösvaihtoehdot Kuvio 15 Ns. vinoutunut jäävuori-metafora: tilintarkastuskertomuksen saattaminen mahdollisimman positiiviseksi muokatun tilinpäätöksen jälkeen Kuvio 16 a Erillinen tilintarkastaja ja konsultti Kuvio 16 b Synergiaetu: tilintarkastaja samalla konsulttina Kuvio 17 a Iso yritys: Liikkeenjohdon ja osakkeenomistajien tavoitteet, kun ne ovat eri henkilöitä tai yhteisöjä Kuvio 17 b Pieni yritys: Liikkeenjohdon ja osakkeenomistajien tavoitteet, kun he ovat samoja henkilöitä Kuvio 18 Hyödylliset tilintarkastusverkoston neuvot
14 12 TAULUKOT Taulukko 1 Tilintarkastajien tekemät tilintarkastushavainnot (lukumäärät) luokiteltuina tarkastusalueittain ja tilintarkastajakohtaisesti Taulukko 2 Laboratoriokokeen tilintarkastushavaintojen ryhmittely 8 luokkaan ja niiden alaluokittelu Taulukko 3 Laboratoriokokeen tilintarkastajien tekemät negatiiviset tilintarkastushavainnot virheistä, puutteista ja epäselvyyksistä luokiteltuina aihealueitten mukaisesti ja tilintarkastajakohtaisesti Taulukko 4 Tilintarkastuskertomuksen ja tilinpäätösmerkinnän mukautusten ja muiden lausuntojen määrät laboratoriokoetarkastuksessa Taulukko 5 Tilintarkastuksen negatiiviset havainnot, selvityspyynnöt ja neuvontamäärät laboratoriokokeessa luokiteltuna havaintokohteittain Taulukko 6 Kymmenen tilintarkastajan havainnot eriteltynä tilintarkastus raporteittain ja aihealueittain Taulukko 7 Tilintarkastajien tilintarkastushavaintojen ja laadittujen tilintarkastusraporttien sivujen lukumäärät laboratoriokokeessa Taulukko 8 Tilintarkastusulottuvuudet lakisääteisen ja käytännön tilintarkastuksen vertailussa Taulukko 9 Tilintarkastusverkoston tarpeet Maslowin tarvehierarkian mukaisesti Taulukko 10 Tilintarkastuksen keskeiset odotukset ja tavoitteet Taulukko 11 Verkostoteorioita ja näkökulmia mm. Vesalaisen (2002), Valkokarin (2009), Rannan (2011) sekä Möllerin, Rajalan ja Svahnin (2004) laatimien luetteloiden pohjalta
15 13 KÄYTETYT LYHENTEET AAA AVL ETA EU EVL EY FASB FEE HE HTM HTM-yhteisö IAS IASC IESBA IFAC IFRS ISA KHO KHT KHT-yhdistys KHT-yhteisö KILA KKO KLT-kirjanpitäjä KPA KPL KTM OYL TILA TIVA TTA TTL VALA American Accounting Association Arvonlisäverolaki Euroopan talousalue Euroopan Unioni Laki elinkeinotulon verottamisesta Euroopan yhteisö Financial Accounting Standards Board (USA) Fédération des Expert Comptables Européens Hallituksen esitys eduskunnalle Kauppakamarin hyväksymä tilintarkastaja Kauppakamarin hyväksymä tilintarkastusyhteisö International Accounting Standards International Accounting Standards Committee International Ethics Standards Board for Accountants International Federation of Accountants International Financial Reporting Standards International Standards on Auditing Korkein hallinto-oikeus Keskuskauppakamarin hyväksymä tilintarkastaja KHT-yhdistys Föreningen CGR r.y. Keskuskauppakamarin hyväksymä tilintarkastusyhteisö Kirjanpitolautakunta Korkein oikeus Kirjanpidon ja laskentatoimen tutkinnon suorittanut kirjanpitäjä Kirjanpitoasetus Kirjanpitolaki Kauppa- ja teollisuusministeriö Osakeyhtiölaki Keskuskauppakamarin tilintarkastuslautakunta Kauppakamarin tilintarkastusvaliokunta Tilintarkastusasetus Tilintarkastuslaki Valtion tilintarkastuslautakunta
17 15 1. JOHDANTO 1.1 Tutkimuksen tausta Tilintarkastuksen suorittamisesta säädetään Suomessa suppeasti tilintarkastuslaissa (TTL /459), pääasiassa vain sen luvussa 3:Tilintarkastuksen sisältö. Siinä on yhdeksän pykälää. Pienyhtiöiden tilintarkastusmenettelyyn ei lakitekstissä erikseen puututa. Näin ollen tilintarkastusmenettelyä koskeva sääntely jää suuressa määrin muiden normien ja ohjeistuksen kuten kansainvälisten tilintarkastusstandardien (ISA-standardit, International Standards on Auditing) varaan (TTL 13 ). Ne pyrkivät toisaalta luomaan eettisiä sääntöjä ja kehittämään hyvän tilintarkastustavan mukaista tarkastustoimintaa sekä toisaalta antamaan vastauksia käytännön tilintarkastuskysymyksiin. Standardeja julkaisee Kansainvälinen tilintarkastajaliitto IFAC (International Federation of Accountants). KHT-yhdistys Föreningen CGR ry on julkaissut nämä 44 standardia sekä eettiset säännöt vuonna 2010 suomenkielisenä, 1142-sivuisena kirjana. Lainsäädännön ja standardien lisäksi hyvää tilintarkastustapaa on alalla vallitseva käytäntö ja ne menettelytavat, joiden sisällön määrittelevät paljolti ammatissa toimivat tilintarkastajat ja heidän ammatilliset yhteenliittymänsä (IFAC: Kansainväliset tilintarkastusalan standardit 2010, VII). Ne tarjoavat tilintarkastajille, tarkastuskohteille ja laadunvalvonnalle yhteisen normiperustan ja kriteeristön. Normiston noudattaminen on pakollista yrityskoosta riippumatta ja uusia standardeja otetaan käyttöön sitä mukaa kuin ne on hyväksytty EU:ssa. Vaikka standardeja ei ole vielä hyväksytty, niitä oli kuitenkin tilintarkastajien sovellettava osin jo tai sen jälkeen alkavilla tilikausilla, ja niitä arvioidaan osana hyvää tilintarkastustapaa (IFAC: Kansainväliset 2010, VII IX). Tilintarkastuksen lainsäädännön harmonisointityötä tehdään sekä maailmanlaajuisesti että kansallisella tasolla. Kansainväliset tunnetuimmat standardien tekijät ovat IASC (International Accounting Standard Committee), jonka jäsen KHT-yhdistys on sekä FASB (Financial Accounting Standard Board). Suomen nykyisen tilintarkastuslainsäädännön uudistuksen tavoitteeksi asetettiin tilintarkastuksen yhdenmukaisuuden lisääminen ja tarkastuskohteen sidosryhmien luottamuksen varmistaminen (HE 194/2006, 17). Muiden standardien ja suositusten noudattamista arvioidaan edelleenkin osana hyvää tilintarkastustapaa (HE 194/2006, 22), koska muodollisesti näissä on kyse vain suosituksista. Tilintarkastussuosituksia on Suomessa julkaissut 1970-luvulta lähtien KHTyhdistys, ja ne ovat olleet laajasti käytössä niin KHT-, HTM- kuin maallikkoti-
18 16 lintarkastajien keskuudessa. Näitä pyritään vähitellen harmonisoimaan kansainvälisten tilintarkastusstandardien kanssa. Pienyhtiöitä koskee vielä kansallinen KHT-yhdistyksen soveltamisohje nro 1005 Pienen tarkastuskohteen (pienyhtiön) tilintarkastuksen erityispiirteitä (KHT-yhdistys: Tilintarkastusalan standardit ja suositukset 2009, ). Tämä ohje ei aseta lisävaatimuksia pienyhtiön tilintarkastukselle, mutta ei myöskään mahdollista tilintarkastuksen suorittamista tilintarkastussuosituksista poiketen. Ohjeen mukaan kaikissa pienyhtiöiden tilintarkastuksissa tulee noudattaa hyvää tilintarkastustapaa. Kuitenkin ISA-standardit sallivat pienyhtiön tilintarkastuksessa lievennyksiä, joista esimerkkinä mainittakoon: Pienissä yhteisöissä tilintarkastaja voi kommunikoida hallintoelinten kanssa vähemmän määrämuotoisesti kuin suurissa yhteisöissä. (IFAC: Kansainväliset 2010, 401.) Lisäksi ISA-standardissa 200 esitetään erityisesti pienissä yhtiöissä huomioon otettavia seikkoja riippumattoman tilintarkastajan yleisten tavoitteiden näkökulmasta (IFAC: Kansainväliset 2010, 267). Pienyhtiöiden tilintarkastuksen säännöstö on ollut viime vuodet monessa mielessä muutosten kourissa. Samalla, kun tilintarkastuksen perusperiaatteita on täsmennetty lähinnä suuryritysten näkökulmasta, on luotu uusia säännöksiä myös pienyrityksille. Tilintarkastuksen kansainvälisten standardien käyttöönotto, riippumattomuus, maallikkotilintarkastajista luopuminen, tilintarkastuksen laadunvarmistus, tehtävien laajentaminen, vastuurajat, uudet raportointitavat ja raportoinnin keventäminen hakevat omia ratkaisumallejaan pienyhtiöissä. IFA- Cin pienten ja keskisuurten yritysten työryhmä on tehnyt monia aloitteita, joiden tarkoituksena on helpottaa pienten ja keskisuurten tilintarkastusammatin harjoittajien ja pk-yrityksille palveluja tarjoavien tilintarkastajien työtä. EU:n komissio julkaisi vuonna 2010 vihreän kirjan tilintarkastuksesta. Sen mukaan on selvitettävä mm. aihetta Pienten yritysten tarpeiden parempi huomioon ottaminen. (EC: 2010.) IFAC julkaisi lokakuussa 2010 uudistetun soveltamisohjeen pienten ja keskikokoisten yhtiöiden tilintarkastusta varten. Sen suomennos, laajuudeltaan noin 550 sivua, valmistunee vuoden 2012 aikana (IFAC: Guide to using international standards on auditing in the audit of small- and medium-sized entities). Kansainvälisistä tilinpäätösstandardeista ei välttämättä saada suoranaisia ohjeita, sillä tilintarkastus on suoritettava Suomessa täällä noudattavan hyvän tilintarkastustavan mukaisesti (IFAC: Kansainväliset 2010, IX). Tilintarkastusmenettelyn yhdenmukaisuuden toivotaan paranevan paitsi standardeja ja suosituksia lisäämällä ja niistä raportoimalla myös laadunvarmistustoimenpiteillä sekä julkisella valvonnalla (ks. HE 194/2006, 10 13). Tilintarkastusta valvovina viranomaisina toimivat valtion tilintarkastuslautakunta (VALA), keskuskauppakamarin tilintarkastuslautakunta (TILA) ja paikallisten kauppakamarien tilintarkastusvaliokunnat (TIVA). Ne antavat ratkaisuja kiistakysymyksissä, joissa kulminoituvat usein erilaiset käsitykset siitä, millaista hyvä tilintarkastustapa on Suomessa. Vaikka selkeästi pienyhtiöihin kohdistuvia ratkaisuja on annettu niukasti, muitakin ratkaisuja voidaan soveltaa pienyhtiöihin. TILAn ja VALAn ratkaisuja annettiin vuosina yhteensä 88.
19 Kun toisaalta on korostettu tilintarkastuksen hyödyllisyyttä, toisessa ääripäässä on pohdittu ylipäänsä tarkastuksen välttämättömyyttä. Niinpä tilintarkastuslain uudistamisen myötä vapautettiin pienimmät yhteisöt kokonaan tilintarkastusvelvollisuudesta. Asiasta käydyssä keskustelussa mielipiteet tilintarkastuksen tarpeellisuudesta ovat vaihdelleet riippuen lähinnä siitä, kenen näkökulmasta tilintarkastuksen tarpeellisuutta on käsitelty yrityksen, yrityksen omistajien vai yrityksen muiden sidosryhmien kuten yhteiskunnan tai velkojien kannalta (ks. esim. KTM: Tilintarkastusvelvollisuuden uudistamisen taloudelliset vaikutukset 2006, 112). On myös tehty kompromissiehdotuksia välimuodosta. Uusi vihreä kirja 2010 odottaa vastauksia kysymykseen nro 35: Oletteko sitä mieltä, että pk-yritysten tilinpäätöksiin voidaan soveltaa tilintarkastusta matalampaa palvelutasoa eli niin sanottua suppeaa tilintarkastusta tai lakisääteistä tarkistusta lakisääteisen tilintarkastuksen sijaan? Tilintarkastusmenettelyn yhdenmukaistaminen käytännön tasolla on osoittautunut vaikeaksi. Kun tarkastettavat yhteisöt ovat hyvin erilaisia, tilintarkastajien tiedot, taidot ja toimintatavat vaihtelevat sekä tilintarkastukselle asetetut tavoitteet poikkeavat toisistaan, on tilintarkastuskäytäntö muodostunut varsin kirjavaksi. Näin on ainakin pienissä yhtiöissä, joita tämä tutkimus käsittelee. Tutkimista vaikeuttaa se, että tutkijat ja käytännön tilintarkastajat ajattelevat eri tavoin siitä, millaista tilintarkastuskäytäntö on (Humphrey 2008, 170). Yhdenmukainen tilintarkastusmenettely edellyttäisi kansainvälisten tilintarkastusstandardien ja muiden hyvän tilintarkastustavan mukaisten suositusten tuntemusta ja niiden hyväksymistä. Standardiehdotukset ovat saaneet varsin vaihtelevan vastaanoton. Osa on ollut hyvinkin kriittisiä kannanottoja, joita ovat lausuneet myös kokeneet tilintarkastajat. HTM-yhdistyksen puheenjohtaja Saarinen (Tilintarkastus 3/2008, 4) toteaa: Tärkeintä on nyt se, että kaikki osapuolet hyväksyvät standardien soveltamisen järkevällä tavalla. Juridinen sanakikkailu on jätettävä omaan arvoonsa. Jouko Ilola viittaa ylisäätelyn vaaraan (6/2008, 42). Myös Blummé (2008, 75) toteaa uusien normien tuntuvan joskus istuvan huonosti lainsäädäntömme perinteisiin sekä olevan ristiriidassa hyväksi koetun kansallisen käytännön kanssa, eikä uusia normeja noin vain haluta hyväksyä tai omaksua. Vahtera (4/2007, 19) toteaa: Suositukset irtautuvat yhä enemmän tosielämästä. Myös käytännön tutkimukset osoittavat, että ammattitilintarkastajat eivät tunnusta kansainvälisiä tilintarkastussuosituksia valideiksi pienyritysten tilintarkastustilanteisiin (Satopää 2007, 177). HTM-tilintarkastajien käsitykset hyvästä tilintarkastustavasta saattavat vaihdella (Satopää 2007, 47). Normiston erilaisten tulkintojen perusteella voidaan todeta, että pienyhtiöiden tilintarkastus on tällä hetkellä selkiintymättömässä ja odottavassa tilassa. Monien tulossa olevien kansainvälisten tilintarkastusstandardien täsmällinen sisältö ja muoto ovat arvailujen varassa. Tilintarkastusten suorittamista ei voida kuitenkaan keskeyttää. Käytännössä tilintarkastukseen liittyvät kysymykset on jatkuvasti pystyttävä ratkaisemaan, sillä Suomessa annetaan vuosittain arviolta tilintarkastuskertomusta, useimmat niistä pienyhtiöissä. (Pelkästään 17
20 18 HTM-yhdistyksen jäsenet suorittavat noin tarkastusta, Satopään arvio 3/2007, 45: tarkastusta.) Erilaisille toimintatavoille ja tulkinnoille on annettava tilaa. Lain esitöissä (HE 194/2006, 13) varoitetaan liian tiukoista tulkinnoista, jos käsitykset vaihtelevat. Niissä todetaan: Tilintarkastaja voidaan erottaa ainoastaan asianmukaisin perustein; tilintarkastusmenettelyjä koskevat mielipide-erot eivät voisi olla asianmukaisia perusteita. Myös tässä tutkimuksessa joudutaan palaamaan välillä aivan tilintarkastuksen peruskysymyksen äärelle: Mitä tilintarkastus itse asiassa on? Esim. Leena Kosonen päätti väitöskirjatyönsä (2005, 249) seuraavanlaisesti sitä vastoin, että olisi aloittanut sen: Runsaan sadan vuoden aikana syntyneeseen tilintarkastuksen lähdeaineistoon uppoutuneena tutkija alkoi ihmetellä joitakin asioita. Mihin yleensä tarvitaan tilintarkastusta? Keiden etua tilintarkastus palvelee? Mitä oikeastaan pitäisi tarkastaa, ketä varten ja kenen? Voisiko tilintarkastus toimia vapaaehtoisena? Millainen on tilintarkastuksen brändi? Mitä merkitsee tilintarkastuksen kustannus-hyöty-suhde yritykselle? Näistä osin kyseenalaistavista ajatuksista voisi kehittää tutkimuskysymyksiä uudelle tutkimukselle. (vrt. Kihn & Näsin 2011, 98 99, esittämiä tilintarkastuksen tutkimattomia jatkotutkimusalueita). Kososen kysymykset hämmentävät, sillä jokainen tilintarkastuksen peruskurssin käynyt opiskelija tietää kysymyksiin perusvastaukset: Tilintarkastuksessa suoritetaan laillisuusvalvonta yhteisön päättävän elimen yhteisön johdolle antamasta toimeksiannosta. Kuitenkin juuri näistä Kososen irrallisista kysymyksistä kumpuaa tämän tutkimuksen sisältö, kun kysymykset kohdistetaan pienyhtiöihin. Mihin tarvitaan pienyhtiöiden tilintarkastusta, mikä on tilintarkastuksen tuote, mitä oikeastaan pitäisi tarkastaa, mitä merkitsee kustannus-hyötysuhde pienyhtiössä, keiden etua pienyhtiön tilintarkastus palvelee jne? Kihn ja Näsi (2011, 98) esittävät ensimmäisenä tilintarkastuksen jatkotutkimuskohteena tilintarkastuksen arvon. Se kertoo keskeisen tarpeen, mikä motivoi pienyhtiössäkin tilintarkastukseen. 1.2 Tutkimuksen kulku ja tavoite Kvalitatiivisen eli laadullisen tutkimuksen yksi perusominaisuuksista on tavoitteen ja tutkimusongelman muotoutuminen tutkimuksen edetessä (esim. Koskinen, Alasuutari & Peltonen 2005, 38). Tässä väitöskirjatyössä kävi juuri näin. Pienen yhtiön tilintarkastuksen yleinen tutkiminen terävöityi vaihe vaiheelta. Tutkimus ohjasi itse itseään. Tutkimus eteni kokemusperäisten eli empiiristen tutkimushavaintojen avulla, joita tutkija arvioi kriittisesti koettelemalla. Niitä verrattiin tilintarkastusnormistoon, aiempiin tiedeyhteisön tutkimustuloksiin, hyvän tilintarkastustavan mukaiseen tilintarkastuskäytäntöön sekä tutkijan omaan kokemusperäiseen havaintoaineistoon. Teoria, käytäntö ja ymmärrys vaihtelivat alinomaa hermeneuttisen spiraalin tavoin (ks. Salmi & Järvenpää 2/2000, ). Poikkeuksellisesti tässä esitetään ensin tutkimuksen kulku, jotta tutkimustavoitteen kehittyminen on helpommin ymmärrettävissä.
LÄPINÄKYVYYSKERTOMUS. Toukokuu 201 0
LÄPINÄKYVYYSKERTOMUS Toukokuu 201 0 Keskus 020 743 2920 Faksi 020 743 2935 www.bdo.fi BDO Oy Vattuniemenranta 2 00210 Helsinki 1. OIKEUDELLINEN MUOTO JA OMISTUSSUHTEET BDO Oy on osakeyhtiömuotoisena toimiva
Idman Vilén Grant Thornton Oy, Läpinäkyvyyskertomus
Idman Vilén Grant Thornton Oy, Läpinäkyvyyskertomus Kesäkuu 2015 1 Oikeudellinen muoto ja omistussuhteet Idman Vilén Grant Thornton Oy on vuonna 1927 perustettu osakeyhtiömuotoinen KHT-yhteisö. Yhtiön
TILINTARKASTUS asiakkaan opas
Pasi Horsmanheimo Maj-Lis Steiner TILINTARKASTUS asiakkaan opas Alma Talent Helsinki 2017 Tilaa Tilintarkastus asiakkan opas Alma Talent Shopista: shop.almatalent.fi 5. uudistettu painos Copyright 2017
VALTION TILINTARKASTUSLAUTAKUNTA KANNANOTTO Annettu Helsingissä 31 päivänä elokuuta 2009 N:o 1/2009. Tilintarkastuskertomuksen sisältö.
VALTION TILINTARKASTUSLAUTAKUNTA KANNANOTTO Annettu Helsingissä 31 päivänä elokuuta 2009 N:o 1/2009 Asia Aloite Kannanotto Tilintarkastuskertomuksen sisältö Keskuskauppakamarin tilintarkastuslautakunnan
TILINTARKASTAJAN TILINTARKASTUS- JA OSAKEYHTIÖLAIN MUKAISET RAPORTIT, TODISTUKSET JA LAUSUNNOT
TILINTARKASTAJAN TILINTARKASTUS- JA OSAKEYHTIÖLAIN MUKAISET RAPORTIT, TODISTUKSET JA LAUSUNNOT Liiketaloustiede: laskentatoimen pro gradu -tutkielma Laatija Hanna-Riikka Turakainen 12896 Ohjaajat KTT Heli
Uuden tilintarkastuslain mukaisen raportoinnin muutokset ja muut keskeiset vaikutukset tilintarkastajan näkökulmasta
TAMPEREEN YLIOPISTO Taloustieteiden laitos Uuden tilintarkastuslain mukaisen raportoinnin muutokset ja muut keskeiset vaikutukset tilintarkastajan näkökulmasta Taloustieteiden laitos, Finanssihallinto
Tutkielmatiivistelmä. Aine Liiketaloustiede, laskentatoimi Aloittamisvuosi Opiskelijanumero Piia Lautamäki Valmistumisvuosi 2008.
Tutkielmatiivistelmä Aine Liiketaloustiede, laskentatoimi Aloittamisvuosi 2000 Tekijät Otsikko Sanna Hatanpää Opiskelijanumero Piia Lautamäki Valmistumisvuosi 2008 Tilintarkastus ja tilintarkastajan rooli;
K6 Kvalitatiiviset tutkimusmenetelmät. Janne Matikainen
K6 Kvalitatiiviset tutkimusmenetelmät Janne Matikainen Tavoite Opintojakson suoritettuaan opiskelijalla on perustiedot viestinnän tutkimuksissa käytettävistä kvalitatiivisista tutkimusmenetelmistä ja niiden
PIENTEN OSAKEYHTIÖIDEN VAPAUTTAMINEN TILINTARKASTUSVELVOLLISUUDESTA Vapaaehtoisen tilintarkastuksen valintaan vaikuttavat tekijät
TAMPEREEN YLIOPISTO Taloustieteiden laitos PIENTEN OSAKEYHTIÖIDEN VAPAUTTAMINEN TILINTARKASTUSVELVOLLISUUDESTA Vapaaehtoisen tilintarkastuksen valintaan vaikuttavat tekijät Yrityksen taloustiede, laskentatoimi
Tilinpäättäjän käsikirja
Jarmo Leppiniemi Timo Kaisanlahti Tilinpäättäjän käsikirja Talentum Pro Helsinki 2016 3., uudistettu painos Copyright 2016 Talentum Media Oy ja tekijät ISBN 978-952-14-2708-4 ISBN 978-952-14-2709-1 (verkkokirja)
Tilintarkastuksen sääntely, ISA-standardit ja pienten yritysten tilintarkastus Suomessa - tilintarkastajien näkemyksiä
Powered by TCPDF (www.tcpdf.org) Tilintarkastuksen sääntely, ISA-standardit ja pienten yritysten tilintarkastus Suomessa - tilintarkastajien näkemyksiä Laskentatoimi Maisterin tutkinnon tutkielma Olli
6 TARKASTELU. 6.1 Vastaukset tutkimusongelmiin
173 6 TARKASTELU Hahmottavassa lähestymistavassa (H-ryhmä) käsitteen muodostamisen lähtökohtana ovat havainnot ja kokeet, mallintavassa (M-ryhmä) käsitteet, teoriat sekä teoreettiset mallit. Edellinen
Maksukyky-testi käytännön tilintarkastustyössä
Yrityksen maksukyky ja strateginen johtaminen maksukykyosio 30.1.2009 Maksukyky-testi käytännön tilintarkastustyössä Tilintarkastaja maksukyvyn takuumiehenä? Tilintarkastajan mahdollisuudet ja työkalut
Lapsi, oikeus ja osallisuus Henna Pajulammi Yliopistollinen väitöskirja, joka Lapin yliopiston oikeustieteiden tiedekunnan suostumuksella esitetään julkisesti tarkastettavaksi Lapin yliopiston luentosalissa
OPEO1000 TILINPÄÄTÖS JA TILINTARKASTUS LAY/OTK SLK-2014 JYRKI PAUKKU
OPEO1000 TILINPÄÄTÖS JA TILINTARKASTUS LAY/OTK SLK-2014 JYRKI PAUKKU OSA 3 TILINTARKASTUS: 1. KUKA TILINTARKASTAJA ON? - MÄÄRITELMÄ: IFAC TILINTARKASTUS ON MINKÄ TAHANSA KOKOISEN TAI LAKISÄÄTEISEN MUODON